89/507/ETY: Komission päätös, tehty 18 päivänä heinäkuuta 1989, puhdasrotuisten ja risteytettyjen jalostussikojen yksilötulosten seurannan ja jalostusarvon arvioinnin menetelmistä



Virallinen lehti nro L 247 , 23/08/1989 s. 0043 - 0044

Suomenk. erityispainos Alue 3 Nide 30 s. 0117

Ruotsink. erityispainos Alue 3 Nide 30 s. 0117



KOMISSION PÄÄTÖS, tehty 18 päivänä heinäkuuta 1989, puhdasrotuisten ja risteytettyjen jalostussikojen yksilötulosten seurannan ja jalostusarvon arvioinnin menetelmistä (89/507/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon jalostussikoihin sovellettavista kotieläinjalostuksen standardeista 19 päivänä joulukuuta 1988 annetun neuvoston direktiivin 88/661/ETY(1) ja erityisesti sen 6 artiklan 1 kohdan ensimmäisen luetelmakohdan ja 10 artiklan 1 kohdan ensimmäisen luetelmakohdan, sekä katsoo, että menetelmät, joita jäsenvaltioissa jo käytetään yksilötulosten seurantaan ja jalostusarvon arviointiin, ovat pääpiirteissään samanlaiset, sen vuoksi on tarpeen tarkemmin lähentää edelleen kyseisten menetelmien suoritustapoja tulosten saamiseksi vertailukelpoisiksi, ja tässä päätöksessä määrätyt toimenpiteet ovat pysyvän kotieläinjalostusta käsittelevän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Puhdasrotuisten ja risteytettyjen jalostussikojen yksilötulosten seurannan ja jalostusarvon arvioinnin menetelmien on oltava tämän päätöksen liitteessä esitetyn mukaiset. 2 artikla Tämä päätös on osoitettu kaikille jäsenvaltioille. Tehty Brysselissä 18 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 382, 31.12.1988, s. 36 LIITE Sian jalostusarvo voidaan laskea käyttäen yhtä seuraavista menetelmistä tai niiden yhdistelmää. Kaiken testeistä kertyneen tiedon on oltava toimivaltaisten viranomaisten saatavilla. Lopullisten tulosten on oltava yleisesti saatavilla. 1 Yksilötestaus i) Yksilötestaus asemalla a) Asemasta vastaavan toimielimen tai viranomaisen nimi samoin kuin tulosten laskennasta ja julkistamisesta vastaavan toimivaltaisen viranomaisen nimi on ilmoitettava. b) Koejärjestelyt on esitettävä selvästi. c) Seuraavat kohdat on ilmoitettava selvästi: - asemalle hyväksymisen edellytykset ja erityisesti nuoren jalostuseläimen enimmäisikä testin alkaessa - testin kestoaika asemalla - rehutyyppi ja ruokintajärjestely d) Kirjattavat ominaisuudet (esimerkiksi elopaino, rehun hyötysuhde, ruhonkoostumuksen arvio tai muut merkitykselliset tiedot) on ilmoitettava. e) Jalostusarvon arviointimenetelmän on oltava tieteellisesti hyväksyttävä kotieläinjalostuksen yleisesti hyväksyttyjen periaatteiden mukaan. Testattujen jalostuseläinten geneettiset arvot on esitettävä jokaisen parametrin osalta. ii) Yksilötestaus maatilalla Yksilötestaus voidaan suorittaa myös maatilalla edellyttäen, että testin lopussa jalostusarvo voidaan arvioida hyväksyttävien kotieläinjalostuksen periaatteiden mukaisesti. 2 Jälkeläisten testaus ja/tai sivusukulaisten arvostelu A. Testistä vastaavan toimielimen tai viranomaisen nimi samoin kuin tulosten laskennasta ja julkistamisesta vastaavan toimivaltaisen viranomaisen nimi on ilmoitettava. B. Jalostuseläimen jalostusarvo on laskettava arvioiden tuotanto-ominaisuudet sopivalla määrällä jälkeläisiä ja/tai sivusukulaisia: - yksityiskohtainen selostus testausmenetelmästä on ilmoitettava tai viitattava kirjallisuuteen, - jälkeläisiä ja/tai sivusukulaisia ei saa käsitellä valikoivasti, - kolme jälkeläisten ja/tai sivusukulaisten testaustapaa ovat tunnettuja: a) jälkeläisiin ja/tai sivusukulaisiin perustuva keskitetty testaus asemalla; b) jälkeläisten ja/tai sivusukulaisten testausohjelma maatiloilla. Jälkeläiset ja/tai sivusukulaiset on oltava sijoitettu maatiloille siten, että asianmukainen vertailu jalostuseläinten välillä on mahdollista; c) yksilöidyistä jälkeläisten ja/tai sivusukulaisten ruhoista kerätyt tiedot, C. Jälkeläiset ja/tai sivusukulaiset on valittava satunnaisesti. Kaikki merkitykselliset tiedot on käytettävä jalostuseläinten jalostusarvon arvostuksessa. Jalostusarvoa määritettäessä on muut vaikutukset kuin geneettiset poistettava sopivalla tavalla. D. Kirjattavat ominaisuudet (esimerkiksi painonkasvu, rehun hyötysuhde, ruhon laatu, lisääntymisominaisuudet, hedelmällisyys, sikiävyys, jälkeläisten ja/tai sivusukulaisten elinvoima tai muut merkitykselliset tiedot) on ilmoitettava. E. Jalostusarvon arviointimenetelmän on oltava tieteellisesti hyväksyttävä kotieläinjalostuksen hyväksyttyjen periaatteiden mukaisesti. 3 Risteytyslinjojen jalostuseläinten samanaikainen testaus Edellä kohdan A, B, C, D ja E alakohdissa määriteltyjä, jälkeläisiin ja/tai sivusukulaisiin sovellettavia edellytyksiä on käytettävä soveltuvin osin samanaikaisiin jalostuseläinten risteytyslinjoihin.